I ha scho gly mit em campingplatzeigene dingo bekanntschaft gmacht. Aus, wo frei isch umegläge isch verchätschet worde, aber ou d zäutschnuer het er mau müesse uf ihri riissfeschtigkeit hi prüeffe; si het leider nid verhebt. Äbefaus öppis sehr intressants isch dr zäutsack gsy, woner het gedänkt mitznäh. I bi i de socke hingernache gsecklet und nachere rhetorische meischterleischtig hanim das züg wider chönne abluchse. Schpeter het er sech du no für d brönnschtofffläsche vo üsem chocher entschide, aber die isch du glych nid so guet gsy. Jetz hani eifach aues, ussert em velo i ds zäut gmoschtet. Wüu i alei bi gsy isch das jo no gange, aber wie söu das usgseh, we de dr Aldi no chunnt?